Arm en sonder blyplek?

God dra jou op die hart

As jy een van die talle mense in ons land is wat deur armoede nie net van ŉ blyplek beroof is nie, maar ook van jou selfrespek, gee die Bybel jou die versekering dat God jou liefhet en vir jou omgee.

God beloof:

Hy sal nie regspreek volgens uiterlike skyn nie

en nie oordeel volgens hoorsê nie.

Hy sal die armes billik verhoor

en die ootmoediges in die land regverdig oordeel.

Jesaja 11:3b-4a

Hy staan by die arme

en red hom van dié wat hom ter dood wil veroordeel.

Psalm 109:31

Jesus herstel die waardigheid van armes en behoeftiges

“Geseënd is julle wat arm is,

want aan julle behoort die koninkryk van God.

Geseënd is julle wat nou honger het,

want julle sal versadig word.

Geseënd is julle wat nou huil,

want julle sal lag.”

gobane le tla sega.”

Lukas 6:20-21

Jesus het soos een van die armes geword

Julle ken die genade van ons Here Jesus Christus: hoewel Hy ryk was, het Hy ter wille van julle arm geword, sodat julle deur sy armoede ryk kon word.

2 Korintiërs 8:9

As God aan jou kant is, kan jy met vrymoedigheid glo:

“Here, wie is soos U

wat die swakke bevry van dié wat sterker is,

die swakke en die arme van dié wat hom beroof?”

Psalm 35:10

Maar Ek, die Here, sal hulle gebede verhoor,

Ek, die God van Israel, sal hulle nie verlaat nie.

Jesaja 41:17b

Jesus onthou die armes en dakloses in gebed:

Gee ons vandag ons daaglikse brood.

Matteus 6:11

*Alle Skrifgedeeltes geneem uit die Afrikaans 1983-vertaling.

Uitgegee en versprei deur die Bybelgenootskap van Suid-Afrika.

www.bybelgenootskap.co.za

Bybels en Oudiobybels is op die BibleSA-app beskikbaar.